นักดำน้ำจิตอาสา ร่วมเก็บขยะใต้ทะเลเกาะพีพี 8 วัน รวบรวมได้กว่า 11 ตัน 
เกาะพีพีอาศัยช่วงล็อกดาวน์โควิด-19 จัดกิจกรรมทำความสะอาดเกาะครั้งใหญ่ ระดมอาสาสมัครนักดำน้ำจิตอาสา รวมถึง นทท.ต่างชาติ ช่วยกันลงดำน้ำทำความสะอาด เก็บกวาดขยะใต้ทะเล รวม 8 วันได้กว่า 11 ตันผู้สื่อข่าวรายงานจาก จ.กระบี่ เมื่อวันที่ 29 เม.ย.63 นายสมควร ขันเงิน รอง ผวจ.กระบี่ เปิดเผยว่า จากสถานการณ์ไวรัสโควิด-19 ระบาดหนักลุกลามไปทั่วโลก โดยใน จ.กระบี่ พบผู้ป่วยสะสมรวม 19 ราย ก่อนนี้คณะกรรมการโรคติดต่อ จ.กระบี่ ประกาศปิดแหล่งท่องเที่ยวทุกแห่งใน จ.กระบี่ ทำให้หลายพื้นที่ต้องหยุดให้บริการด้านการท่องเที่ยวที่เกาะพีพี อ.เมืองกระบี่ เป็นอีกแหล่งท่องเที่ยวสำคัญ ที่ต้องปิดให้บริการชั่วคราวกลุ่มผู้ประกอบการ และชาวบ้านบนเกาะพีพี จึงใช้โอกาสนี้จัดกิจกรรมทำความสะอาดเกาะครั้งใหญ่ โดยระดมเอาอาสาสมัครนักดำน้ำ ทั้งจากกลุ่มพิทักษ์พีพี อุทยานแห่งชาติหาดนพรัตน์ธารา-หมู่เกาะพีพี อบต.อ่าวนาง ชมรมธุรกิจการท่องเที่ยวเกาะพีพี ฝ่ายปกครอง รวมถึง นทท.ต่างชาติ ที่ติดค้างอยู่บนเกาะ ช่วยกันลงดำน้ำทำความสะอาด เก็บกวาดขยะใต้ทะเลบริเวณด้านหน้าเกาะรอง ผวจ.กระบี่ กล่าวด้วยว่า ผลการดำเนินงานโดยกลุ่มอาสาสมัคร เริ่มดำเนินการกิจกรรมมาตั้งแต่วันที่ 21 เม.ย.ที่ผ่านมา โดยทำต่อเนื่องมาทุกวัน กระทั่งถึงวันที่ 28 เม.ย. ระยะเวลา 8 วัน สามารถเก็บขยะใต้ทะเลบริเวณเกาะพีพีได้น้ำหนักรวมถึง 11434 กิโลกรัม หรือ กว่า 11 ตัน ถือว่าเป็นปริมาณขยะที่เยอะมาก โดยแยกเป็นประเภทขยะ อาทิ ยางรถ เศษเหล็ก เศษกระจก เศษกระเบื้อง กระป๋อง ขวดแก้ว และขยะทั่วไป ทั้งนี้กิจกรรมดังกล่าว จะยังคงดำเนินการต่อเนื่องไปอีกระยะ โดยนอกจากจะทำความสะอาดใต้ทะเลแล้ว จะมีการทำความสะอาดพื้นที่บนเกาะอีกทางหนึ่งด้วย.
เกาะพีพีอาศัยช่วงล็อกดาวน์โควิด-19 จัดกิจกรรมทำความสะอาดเกาะครั้งใหญ่ ระดมอาสาสมัครนักดำน้ำจิตอาสา รวมถึง นทท.ต่างชาติ ช่วยกันลงดำน้ำทำความสะอาด เก็บกวาดขยะใต้ทะเล รวม 8 วันได้กว่า 11 ตัน
โควิด-19,เกาะพีพี,ดำน้ำเก็บขยะพลาสติก,ขยะใต้ทะเล,กระบี่,อาสาสมัครนักดำน้ำ,ทำความสะอาดใต้ทะเล,ข่าวทั่วไป